300 
denne Forandring af Plads opløser sig; thi dens Straalebryd- 
ning er saa forskjellig fra den, som Cellens øvrige Indhold 
besidder, at den neppe kunde have undgaaet min ret om- 
hyggelige Eftersøgen, dersom den paa senere Stadier havde 
været tilstede. Persisterer den imidlertid længere, da er det 
paa den anden Side let forklarligt, at den kan holde sig 
skjult under det øvrige Celleindholds videre Forandringer. 
Under den rask fremskridende Væxt tiltage nemlig" Olie- 
kuglerne noget i Størrelse og nåae næsten et lignende Om- 
fang, som det Blæren havde. Men disse store Oliekugler 
indtage ikke hele Cellens Rum, thi et tyndt peripherisk Lag 
af langt mindre, stærkt lysbrydende Kugler og Korn") bliver 
mere og mere tydeligt [Fig. 4e|. De andre tre Celler, der 
ved den fjerdes begyndende Væxt kun syntes at blive stærkere 
sammenpressede, svinde nu tillige i Størrelse, medens deres 
Blære som oftest trænges bort fra den centrale Stilling. 
Snart er de tre Cellers Reduction skreden saa langt 
frem, at den fjerde, der fortsætter sin Væxt, indtager næsten 
hele Ovarieafsnittets Lumen, medens der kun for hine er 
en snever Plads tilovers i de to Poler af det ovale Kammer. 
De reducerede Celler have ikke længere deres oprindelige 
Form, men Trykket har givet dem en forskjellig Skikkelse, 
der synes at rette sig efter deres Stilling og Rummet. Det 
varer imidlertid ikke længe, inden de aldeles unddrages Be- 
tragtningen. Man seer nemlig den voxende Celles peripheriske 
Lag af smaa Kugler som en Kappe skyde sig ud over dem 
[Fig. 4e]?) og skjule dem mere og mere indenfor den store 
Celles Peripheri, saa at de tilsidst blive heelt optagne og for- 
tærede af den. Ved denne Proces har man tillige Leilighed 
1) Om de først dannes efter Blærens Forsvinden eller allerede ere 
anlagte tidligere, er undgaaet min Opmærksomhed. 
2) Denne Figur forestiller de sammenstødende Poler af to Ovarie- 
kamre; i det højre Kammer er det som sædvanlig den Mellem- 
celle, der ligger Ovariets blinde Ende nærmest, som er udviklet; 
det venstre Kammer frembyder et af de sjeldne Exempler paa, 
at ogsaa den anden af Mellemcellerne kan udvikles. 
